stanford-oval/wikipedia huggingface dataset:
เดชีเฟรเดแล็ทร์
เกมที่ใช้ในการตอบคำถาม

คณิตศาสตร์ ทางรายการจะนำโจทย์คณิตศาสตร์ในรูปแบบตัวเลขซึ่งจะคล้ายคลึงกับรายการ IQ 180 (ที่เคยออกอากาศทางช่อง 5 ของไทย) ทั้งหมด 6 ตัว ตั้งแต่ 0-9 10, 25, 50, 75, 100 และคำตอบที่เราต้องการ ใครคำนวณถูกต้องจะได้คะแนน เวลาในการคำนวณ 40 วินาที จะต้องคำนวณให้ถูกต้องสมบูรณ์ ในกรณีผู้เข้าแข่งขันท่านใดคำนวณผิด วิทยากรจะเป็นคนเฉลย
อักษรศาสตร์ ทางรายการจะนำโจทย์ ตัวอักษรละติน A-Z ทั้งหมด 10 ตัว ผู้เข้าแข่งขันจะต้องกำหนดจำนวนสระ และวิทยากรจะทำการสุ่มตัวอักษรที่เหลือ เวลาในการคิด 30 วินาที จะต้องได้คำศัพท์ที่กำหนดให้ถูกต้องไม่น้อยกว่า 5 ตัว ส่วนใหญ่จะเป็นคำคัพท์ภาษาฝรั่งเศสทั้งหมด
เกมที่ใช้ในการตอบคำถาม > การดวล

ในรอบนี้จะเป็นการดวลกันวันละ 5 เกม ในแต่ละเกมจะมีโจทย์ที่ทางรายการให้มาตอบคำถาม เวลาในการคิด 30 วินาที รอบละ 5 คะแนน
ความรู้ทั่วไป ทางรายการจะนำโจทย์ที่เกี่ยวกับบุคคลที่มีชื่อเสียง
คณิตศาสตร์ จะนำโจทย์สมการแบบยาว ที่ทางวิทยากรเป็นตัวตั้งจะแสดง บวก ลบ คูณ หาร ทั้งหมด ผู้เข้าแข่งขันจะต้องตอบให้ถูกต้อง
สะกดคำ บางรายการจะนำคำใบ้ให้ผู้เข้าตอบภายใวลา 1 นาที ซึ่งในคำใบ้จะพูดแบบปากเปล่า ทั้ง 2 ท่านจะต้องแย่งกันกดปุ่มถ้าสัญญาณไฟตกอยู่ที่ใครผู้เข้าแข่งท่านนี้จะต้องตอบเป็นคำศัพท์และตัวสะกดให้ถูกต้องสมบูรณ์
เกมที่ใช้ในการตอบคำถาม > Le mot de la fin

ตั้งแต่วันที่ 5 กันยายน 2559 เป็นต้นไป ทางรายการจึงได้เพิ่มช่วง Le mots de la fin สำหรับผู้ชนะเลิศผ่านเข้ารอบในครั้งนี้ เวลาในการคิด 2 นาทีในการทายคำศัพท์ภาษาฝรั่งเศส ทายถูกได้เงินรางวัลสะสมคำละ 100 ยูโร สูงสุดถึง 8 คำ ในกรณีแชมป์เก่า หรือผู้ท้าชิง ทายคำศัพท์ไม่ครบเมื่อเวลาหมด วิทยากรจะเป็นคนเฉลย
กีฬาแหลมทอง 1971

| --- | --- |

เมืองเจ้าภาพ: กัวลาลัมเปอร์
ประเทศ:  มาเลเซีย
ประเทศเข้าร่วม: 7 ประเทศ
กีฬา: 15 ชนิดกีฬา
พิธีเปิด: 11 ธันวาคม 2514 (2514-12-11)
พิธีปิด: 18 ธันวาคม 2514 (2514-12-18)
ประธานพิธีเปิด: สมเด็จพระราชาธิบดีอับดุล ฮาลิม มูอัซซัม ชาห์ ยังดีเปอร์ตวนอากง
สนามกีฬาพิธี: สนามกีฬาแห่งชาติเมอร์เดกา
← ย่างกุ้ง 1969สิงคโปร์ 1973 →
กีฬาแหลมทอง 1971 ถือได้ว่าเป็นการจัดการแข่งขันกีฬาซีเกมส์ ครั้งที่ 6 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 11 ถึง 18 ธันวาคม พ.ศ. 2514 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศมาเลเซีย
สนามแข่งขัน

สนามกีฬาแห่งชาติเมอร์เดกา (สนามกีฬาหลัก)
การแข่งขัน > ชาติที่เข้าร่วม

พม่า
กัมพูชา
ลาว
มาเลเซีย (เจ้าภาพ)
สิงคโปร์
เวียดนามใต้
ไทย
การแข่งขัน > ชนิดกีฬา

กีฬาทางน้ำ   (รายละเอียด)
กรีฑา  (รายละเอียด)
แบดมินตัน  (รายละเอียด)
บาสเกตบอล  (รายละเอียด)
มวยสากล  (รายละเอียด)
จักรยาน  (รายละเอียด)
ฟุตบอล  (รายละเอียด)
ฮอกกี้  (รายละเอียด)
ยูโด  (รายละเอียด)
เซปักตะกร้อ  (รายละเอียด)
ยิงปืน  (รายละเอียด)
เทเบิลเทนนิส  (รายละเอียด)
เทนนิส  (รายละเอียด)
วอลเลย์บอล  (รายละเอียด)
ยกน้ำหนัก  (รายละเอียด)
สรุปเหรียญการแข่งขัน

*  เจ้าภาพ ( มาเลเซีย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย (THA) | 44 | 27 | 38 | 109 |
| 2 |  มาเลเซีย (MAS)* | 41 | 43 | 55 | 139 |
| 3 |  สิงคโปร์ (SIN) | 32 | 33 | 31 | 96 |
| 4 |  พม่า (BIR) | 20 | 28 | 13 | 61 |
| 5 |  สาธารณรัฐเขมร (KHM) | 17 | 18 | 18 | 53 |
| 6 |  เวียดนามใต้ (VNM) | 3 | 6 | 9 | 18 |
| 7 |  ลาว (LAO) | 0 | 1 | 4 | 5 |
| รวม (7 ประเทศ) | รวม (7 ประเทศ) | 157 | 156 | 168 | 481 |
แหล่งที่มา:
เดอะซิมส์ ฟรีเพลย์

| เดอะซิมส์ ฟรีเพลย์ |
| --- | --- |

ผู้พัฒนา: อีเอโมบายล์ ไฟร์มังกี้ส์สตูดิโอส์
ผู้จัดจำหน่าย: อิเล็กทรอนิก อาตส์
ชุด: เดอะซิมส์
เครื่องเล่น: ไอโอเอส, แอนดรอยด์, แบล็คเบอร์รี 10, คินเดิลไฟร์, วินโดวส์โฟน
วางจำหน่าย: 15 ธันวาคม พ.ศ. 2554 [ไอโอเอส] 15 กุมภาพันธ์ พ.ศ. 2555 [แอนดรอยด์] 31 กรกฎาคม พ.ศ. 2556 [แบล็คเบอร์รี 10] 12 กันยายนน พ.ศ. 2556 [วินโดวส์โฟน 8]
แนว: จำลองสถานการณ์
รูปแบบ: ผู้เล่นคนเดียว
เดอะซิมส์ ฟรีเพลย์ (อังกฤษ: The Sims FreePlay) เป็นเกมจำลองสถานการณ์แบบวางแผนกลยุทธ์ พัฒนาโดยอีเอโมบายล์และต่อมาไฟร์มังกี้ส์สตูดิโอส์ก็ได้เข้ามาร่วมพัฒนาด้วย เดอะซิมส์ภาคนี้เป็นเกมแบบฟรีเมียมในซีรีส์เดอะซิมส์สำหรับอุปกรณ์มือถือและแท็บเล็ตและปล่อยให้ดาวน์โหลดเมื่อวันที่ 15 ธันวาคม พ.ศ. 2554 สำหรับไอโอเอส, 15 กุมภาพันธ์ พ.ศ. 2555 สำหรับแอนดรอยด์, 31 กรกฎาคม พ.ศ. 2556 สำหรับแบล็คเบอร์รี 10 และ 12 กันยายน พ.ศ. 2556 สำหรับวินโดวส์โฟน 8
ในตัวเกมผู้เล่นสามารถสร้างบ้านและบังคับผู้คนที่เรียกว่า "ชาวซิมส์" เพื่อสำเร็จความต้องการและจุดมุ่งหมาย สำหรับหน่วยเงินหลักๆภายในเกมเรียกว่า "ซิมโมเลียน" (Simoleons) และ "ไลฟ์สไตล์พอยต์" (Lifestyle Points) และเมื่อกระทำสิ่งต่างๆจะสามารถได้ค่าประสบการณ์ (XP) เดอะซิมส์ภาคนี้ไม่เหมือนกับเกมภาคอื่นในซีรีส์ เดอะซิมส์ ฟรีเพลย์จะใช้เวลาจริงและจะใช้เวลาจริงในการสำเร็จการกระทำต่างๆ การกระทำทั้งหมดผู้เล่นจะต้องบังคับไม่เหมือนในคอมพิวเตอร์ที่มีระบบอัติโนมัติซึ่งชาวซิมส์สามารถกระทำสิ่งต่างๆโดยที่เราไม่ต้องบังคับ ผู้เล่นสามารถเล่นไปจนถึงเลเวล 55 เพื่อปลดล็อกคอนเทนต์ต่างๆและสามารถสร้างชาวซิมส์ได้สูงสุด 34 ซิมส์ โดยในเกมชาวซิมส์สามารถแต่งงานได้แต่จะมีข้อจำกัดในการมีลูกคือต้องทำ"เควสต์"ก่อนแล้วต้องซื้อเปลเด็กมาก่อนแล้วกดสร้างซิมส์เด็กทารกจึงจะสามารถมีลูกได้
ระบบภายในเกม > เงิน

ค่าของเงินภายในเกมมีถึงสี่ประเภท ได้แก่ ซิมโมเลียน, ไลฟ์สไตล์พอยต์, วีไอพีพอยต์ และโซเชียลพอยต์ มีหลากหลายวิธีที่จะสามารถเก็บซิมโมเลียนภายในเกม เช่น ส่งซิมส์ไปทำงาน, ปลูกผัก, ทำขนม, และทำทาสก์ (หน่วยย่อยต่างๆจากเควสต์) ส่วนไลฟ์สไตล์พอยต์สามารถทำได้โดยสำเร็จภารกิจ, งานอดิเรก, เติมโดยร้านค้าออนไลน์, ขับรถ, ดูวิดีโอโฆษณาจากเด็กส่งหนังสือพิมพ์, อีกทั้งยังสามารถทำได้โดยสัตว์เลี้ยง 2 ชนิดเช่นสุนัขและแมว ส่วนโซเชียลพอยต์จะสามารถเก็บได้แค่เฉพาะจากการทำสำเร็จภารกิจภายในเมืองเพื่อนบ้านเท่านั้น อย่างไรก็ตามเงินทั้งหมดสามประเภทสามารถเติมได้โดยผ่านร้านค้าออนไลน์ เดอร์ตี้พอยด์เป็นหน่วยเงินที่ใหม่ที่สุดโดยสามารถเอาได้โดยการอัปเดต
ระบบภายในเกม > อาชีพ

ภายในเกมมีสูงสุดถึง 12 อาชีพ วัตถุที่สามารถเพิ่มทักษะในการทำงานสามารถซื้อได้จากร้านค้าขายของงานอดิเรก เพื่อเพิ่มทักษะในการทำงานของชาวซิมส์ และชาวซิมส์สามารถเลื่อนขั้นในการทำงานได้รวดเร็ว (บางอาชีพนั้นสูงสุดถึงเลเวล 10 โดยเฉพาะอาชีพตำรวจนครบาล/สายลับ, ผู้กำกับภาพยนตร์/นักแสดง, หมอ/พยาบาล และผู้จัดการร้านสปา/ผู้จัดการร้านซาลอน)
นักดนตรี (Musician)
ทีมงานภาพยนตร์ (Filmmaker), ผู้กำกับภาพยนตร์และนักแสดง (Director & Performer)
นักดับเพลิง (Firefighter)
นักกีฬา (Athlete)
นักการเมือง (Politician)
คุณครู (Teacher)
ตัวแทนจำหน่ายอสังหาริมทรัพย์ (Real Estate Agent)
นักศิลปะ (Artist)
นักวิทยาศาสตร์ (Scientist)
เจ้าหน้าที่ตำรวจ (Police), ตำรวจนครบาลและสายลับ (Police) (Metro Police & Special Agent)
พนักงานพยาบาล (Medical Staff), (Medical Staff) (Nurse & Doctor)
พนักงานสปา (Spa Staff), ผู้จัดการร้านสปาและผู้จัดการร้านซาลอน (Spa Manager & Salon Manager)
ซิมส์วัยผู้ใหญ่สามารถทำอาชีพได้เพียงอาชีพเดียว และสามารถลาออกจากงานเพื่อหางานใหม่ทำหรืออยู่บ้านก็ได้
ส่วนซิมส์วัยเด็กสามารถเข้าเรียนได้ที่โรงเรียนประถมศึกษาและซิมส์วัยรุ่นสามารถเข้าเรียนได้ที่โรงเรียนมัธยมศึกษาเมื่อเวลาไหนก็ได้ของวันด้วยเช่นกัน
ระบบภายในเกม > งานอดิเรก

งานอดิเรกหรือ Hobbies จะมีไว้สำหรับซิมส์ตั้งแต่วัยทารกจนถึงวัยชรา ส่วนเลเวลของงานอดิเรกนั้น ถ้าเลเวลสูงสุดในแต่ละอย่าง (งานอดิเรกบางอย่างเลเวลสูดสุดไม่เหมือนกัน) อาจได้รับรางวัลเป็นเฟอร์นิเจอร์, เสื้อผ้า ฯลฯ
ระบบภายในเกม > งานอดิเรก > งานอดิเรกสำหรับซิมส์วัยทารก

เล่นดนตรี (Musical Expression)
ระบบภายในเกม > งานอดิเรก > งานอดิเรกสำหรับซิมส์วัยหัดเดิน

สะสมบ้านตุ๊กตา (Toddler Playhouse)
สะสมเปลือกหอย (Seashell Collecting)
วาดรูปด้วยนิ้ว (Finger Painting)
ระบบภายในเกม > งานอดิเรก > งานอดิเรกสำหรับซิมส์วัยเด็ก

บัลเลต์ (Ballet)
คาราเต้ (Karate)
กระโดดน้ำ (Diving)
สเกตลีลา (Figure Skating)
สะสมเปลือกหอย (Seashell Collecting)
นักทดสอบทักษะ (Skill Tester)
ระบบภายในเกม > งานอดิเรก > งานอดิเรกสำหรับซิมส์วัยรุ่น

ไอดอล (Teen Idol)
สเกตลีลา (Figure Skating)
กระโดดน้ำ (Diving)
ดำน้ำตื้น (Snorkeling)
เดินแบบแคทวอล์ก (Catwalk Modelling)
ทำอาหาร (Cooking)
เล่นโบว์ลิ่ง (Bowling)
ร่ายเวทมนตร์ (Spell Casting)
ขี่ไม้กวาด (Broomstick Flying)
นักกีฬาโต้คลื่น (Surfing)
เล่นลูกแมว (Internet kitten)
สุนัขผู้ว่องไว (Dog Agility)
เล่นลูกสุนัข (Puppy Pals)
เบรกแดนซ์ (Break Dancing)
เล่นเกมตู้ (Arcade Machine)
นักธนู (Archery)
ฝึกการแสดงแมว (Cat Show)
นักเล่นกล (Juggling)
นักเดินป่า (Survivalist)
นักเล่าเรื่อง (Storytelling)
ระบบภายในเกม > งานอดิเรก > งานอดิเรกสำหรับซิมส์ผู้ใหญ่

นักล่าผี (Ghost Hunter)
ตกปลา (Fishing)
นักออกแบบแฟชั่น (Fashion Designer)
กระโดดน้ำ (Diving)
ดำน้ำตื้น (Snorkeling)
สลักไม้ (Woodworking)
สเกตลีลา (Figure Skating)
ทำอาหาร (Cooking)
ครูฝึกม้า (Horse Tricks)
ม้ากระโดดสูง (Vaulting)
การแสดงกระโดดของม้า (Show Jumping)
เดินแบบแคทวอล์ก (Catwalk Modelling)
ขี่ไม้กวาด (Broomstick Flying)
ร่ายเวทมนตร์ (Spell Casting)
เต้นซัลซา (Salsa Dancing)
เบรกแดนซ์ (Break Dancing)
เล่นโบว์ลิ่ง (Bowling)
นักเล่นพินบอล (Pinball Machine)
นักกีฬาโต้คลื่น (Surfing)
เล่นตลก (Jester)
นักธนู (Archery)
เล่นลูกแมว (Internet kitten)
เล่นลูกสุนัข (Puppy Pals)
ฝึกการแสดงแมว (Cat Show)
ฝึกสุนัขว่องไว (Dog Agility)
นักเล่นกล (Juggling)
นักทุบชิงรางวัล (High Striker)
เต้นแอโรบิก (Aerobics)
นักทำช็อกโกแล็ต (Chocolatier)
ช่างแต่งหน้า (Makeup Artist)
นักคลาสเรียนรู้ (Class Clown)
นักเดินป่า (Survivalist)
นักเล่าเรื่อง (Storytelling)
ระบบภายในเกม > งานอดิเรก > งานอดิเรกสำหรับซิมส์วัยชรา

ถักผ้า (Quilting)
ให้อาหารนก (Bird Feeding)
ทำอาหาร (Cooking)
ตกปลา (Fishing)
ฝึกการแสดงแมว (Cat Show)
นักเล่นพินบอล (Pinball Machine)
นักเดินป่า (Survivalist)
นักเล่าเรื่อง (Storytelling)
ระบบภายในเกม > แผนที่เมือง

สถานที่:
สวนสาธารณะ
ห้างสรรพสินค้า
ไนต์คลับ
ศูนย์ชุมชน
ศูนย์ว่ายน้ำ
สวนหิมะ
โรงเรียนประถมศึกษา
โรงเรียนมัธยมศึกษา
ภัตตาคาร
ปราสาทรอยัล
วนอุทยาน
ปราสาทเวทมนตร์
ร้านขายรถยนต์
ร้านขายสัตว์เลี้ยง
ซูเปอร์มาร์เก็ต
ร้านขายของงานอดิเรก
ซาลอน
ร้านขายชุดแฟนซี
ร้านขายของเด็ก
ห้างสรรพสินค้าซันเซ็ต
ร้านขายของเวทมนตร์
คาเฟ่ใจกลางเมือง
สตูดิโอบันทึกเสียง
สตูดิโอถ่ายภาพยนตร์
สถานีดับเพลิง
สนามกีฬา
ศาลากลาง
โรงเรียน
สำนักงานอสังหาริมทรัพย์
หอศิลป์
ห้องปฏิบัติการทางวิทยาศาสตร์
สถานีตำรวจ
ร้านสปา
เรือหรรษา
ศูนย์การแข่งขัน
สะพาน
รถบัสประจำทาง
รถไฟฟ้า
เรือยอร์ชใหญ่
ระบบภายในเกม > ช่วงชีวิต

โดยปกติแล้วภายในเกมชาวซิมส์จะมี 6 ช่วงชีวิต: วัยทารก, วัยหัดเดิน, วัยเรียน, วัยรุ่น, วัยผู้ใหญ่ และวัยชรา แต่ละช่วงชีวิตก็จะมีกิจกรรมที่แตกต่างกันออกไป
ระบบภายในเกม > ช่วงชีวิต > วัยทารก

วัยทารกคือช่วงชีวิตแรกของเกมเดอะซิมส์ ฟรีเพลย์ เพื่อที่จะสร้างเด็กทารก ผู้เล่นจะต้องซื้อเปลเด็กทารกจากโหมดซื้อหรือร้านค้าขายของเด็ก และจ่ายค่าสร้างเด็กทารกในจำนวน 3 ไลฟ์สไตล์พอยต์ (ในครั้งแรกจะสร้างฟรี) สำหรับช่วงเวลาในการสร้างจะใช้เวลา 24 ชั่วโมง แต่ผู้เล่นสามารถเร่งเวลาได้โดยใช้เงินไลฟ์สไตล์พอยต์ เมื่อผ่านไป 24 ชั่วโมงหรือสร้างเสร็จแล้วผู้เล่นจะต้องกดที่เปลแล้วตัวเกมจะพาคุณไปที่โหมดสร้างซิมส์ ผู้เล่นสามารถเลือกชุดและปรับแต่งเด็กทารกได้ตามต้องการและผู้เล่นต้องตั้งชื่อของเด็กทารก (นามสกุลของเด็กทารกจะเหมือนผู้ปกครอง) และหลังจากนั้นทารกก็จะมาอยู่ในบ้านของคุณ หลังจากที่เกมอัปเดตทารกสามารถออกจากบ้านได้และผู้เล่นสามารถให้ทารกกระทำสิ่งต่างๆหรือกระทำกับทารกได้ ดังนี้
เปลี่ยนผ้าอ้อม
โอบกอด
เล่นกับของเล่นเด็กที่สั่นได้ (ของเล่นเด็กที่สั่นได้มีราคา 3 ไลฟ์สไตล์พอยต์สามารถหาซื้อได้ที่ร้านค้าขายของเด็ก)
ให้อาหาร
เล่นกับทารก
อุ้ม
ร้องให้
*ในเก้าอี้หัดนั่ง:
เอาทารกใส่เก้าอี้หัดนั่ง
ป้อนอาหาร
เล่นกับอาหาร
อาบน้ำให้ทารก- ระหว่างที่อุ้มให้เลือกอาบน้ำ
นั่งกับทารก- ระหว่างที่อุ้มให้คลิกที่โซฟาหรือเก้าอี้
จัดงานวันเกิด (สามารถทำได้หลังจากทำเควสต์ Life Dreams (ฝันของชีวิต) สำเร็จ ราคา 5 ไลฟ์สไตล์พอยต์ก่อนที่จะทำเควสต์สำเร็จหรือผู้เล่นที่ไม่ต้องการรอ)
ผู้เล่นสามาถซื้อของสำหรับเด็กได้มากมายจากร้านค้าขายของเด็ก
ระบบภายในเกม > ช่วงชีวิต > วัยหัดเดิน

ซิมส์วัยหัดเดินสามารถสังเกตหรือมองเห็นได้ง่ายกว่าวัยทารกในเกม วัยหัดเดินสามารถนอนได้ด้วยตนเอง เดินได้ด้วยตนเอง และสามารถทำได้อีกหลายอย่าง แต่ซิมส์วัยนี้ไม่สามารถหยิบอาหารออกจากตู้เย็นมากินได้ ต้องให้ซิมส์วัยผู้ใหญ่ทำอาหารหรือให้อาหารกับวัยหัดเดินจึงจะสามารถกินได้ วัยหัดเดินต้องการวัยผู้ใหญ่เพื่อดูพวกเขาในขณะที่กำลังอาบน้ำในอ่างอาบน้ำ
เมื่อเวลาผ่านไปวัยหัดเดินสามารถทำได้หลากหลายกิจกรรมมากขึ้น ได้แก่
ขี่ม้า, ไปสระว่ายน้ำ, เล่นซ่อนแอบ และสามารถเล่นตบแปะ! พวกเขาสามารถแต่งตัวและสร้างความสัมพันธ์กับสัตว์เลี้ยงได้ ส่วนงานอดิเรกเล่นกับบ้านตุ๊กตาเป็นวิธีที่ง่ายที่สุดที่จะได้ไลฟ์สไตล์พอยต์ ซิมส์วัยนี้ไม่สามารถอยู่คนเดียวได้ อย่างน้อยต้องเป็นวัยเรียนก่อนถึงจะสามารถอยู่คนเดียวได้
ระบบภายในเกม > ช่วงชีวิต > วัยเรียน

ในวัยเรียนนั้นสามารถทำกิจกรรมต่างๆได้หลากหลายขึ้นอาทิ เช่น อยู่บ้านคนเดียว, เข้าโรงเรียน, หยิบอาหารออกจากตู้เย็นมากิน, อาบน้ำฝักบัว รวมทั้งพวกเขายังสามารถพูดคุยกับซิมส์วัยหัดเดิน, วัยรุ่น, วัยผู้ใหญ่ และวัยชรา
ระบบภายในเกม > ช่วงชีวิต > วัยรุ่น

วัยรุ่นมีมาครั้งแรกเมื่อเดือนตุลาคม พ.ศ. 2556 และสามารถปลดล็อกได้หลังจากที่ทำเควสต์ Teenagers (วัยรุ่น) สำเร็จ พวกเขามาจะพร้อมกับโอซิริส (มนุษย์ต่างดาวนิสัยดี), เพิ่มการเปลี่ยนแปลงจากวัยเรียนไปสู่วัยรุ่น พวกเขามาพร้อมกับอัปเดตใหม่พร้อมมีซิมส์ตัวใหม่ที่โรงเรียนมัธยมศึกษา มันเป็นสิ่งที่ประสบความสำเร็จที่กลางเดือนกันยายนมีซิมส์ตัวใหม่ที่เรียกว่า 'เน็ตไอดอล' พวกเขาสามารถรัก มีปฏิสัมพันธ์ พูดคุย และเป็นเพื่อนกันได้ อีกทั้งพวกเขายังสามารถเป็นคนดังได้และจะสามารถปลดล็อก Three story mansion (แมนชั่นสำหรับวัยรุ่น) ได้ฟรี พวกเขาสามารถอยู่บ้านได้ด้วยตนเองและดูแลทารกและเด็กหัดเดินได้
ระบบภายในเกม > ช่วงชีวิต > วัยผู้ใหญ่

วัยนี้เป็นวัยหลักของซิมส์มาตั้งแต่เริ่มเกม วัยนี้มีสามารถทำได้หลากหลายความสัมพันธ์ทั้งเพื่อน, คนรักและศัตรู สามารถทำงานเพื่อได้ค่าประสบการณ์และซิมโมเลียน
เพื่อที่จะเปลี่ยนให้ซิมส์วัยรุ่นเป็นวัยผู้ใหญ่ ผู้เล่นควรทำเควสต์ Adulthood (วัยผู้ใหญ่) ให้สำเร็จก่อน
ระบบภายในเกม > ช่วงชีวิต > วัยชรา

วัยนี้เป็นวัยสุดท้ายของชีวิตซิมส์ จากเลเวล 23 ซิมส์วัยผู้ใหญ่สามารถเป็นวัยชราได้โดยที่ผู้เล่นจะต้องทำเควสต์ Seniors (วัยชรา) ให้สำเร็จก่อน
ซิมส์วัยนี้สามารถเล่นบิงโกในเกาะลึกลับได้และถ้าชนะผู้เล่นก็จะได้ซิมโมเลียนเป็นการตอบแทน แต่วัยชราก็มีชีวิตที่จำกัดของช่วงชีวิต คือ วัยชราสามารถเสียชีวิตได้โดยเมื่อเขาพร้อมที่จะจากโลกไป "กริม ริปเปอร์" (Grim Reaper) ก็จะมารับพวกเขาไปโลกหลังความตายโดยที่ไม่ต้องการเค้กกับงานวันเกิด
ระบบภายในเกม > บ้าน

ผู้เล่นสามารถสร้างบ้านของชาวซิมส์ได้เองโดยการซื้อพื้นที่ว่างแต่ถ้าผู้เล่นต้องการซื้อบ้านแบบสำเร็จรูปก็ต้องจ่ายซิมโมเลียน, ไลฟ์สไตล์พอยต์, โซเชียลพอยต์
ราคาของบ้านสามารถเปลี่ยนได้ขึ้นอยู่กับค่าของเมือง หรือยิ่งผู้เล่นมีบ้านเยอะราคาของบ้านก็จะยิ่งแพงขึ้น
ไฮสปีด เอตัวล์

อนิเมะซีรีส์โทรทัศน์ญี่ปุ่น
| --- | --- |
ไฮสปีด เอตัวล์
ชื่อภาษาอังกฤษ: Highspeed Etoile
แนว: กีฬา (ออโต้ เรซิ่ง)
มังงะ
Highspeed Etoile: L'Entrée de Towa et Kanata
เขียนโดย: จิอากิ มิโซโนะ
สำนักพิมพ์: อากิตะ โชเต็ง
นิตยสาร: Manga Cross
กลุ่มเป้าหมาย: โชเน็ง
วางจำหน่ายตั้งแต่: 23 ตุลาคม 2023 – ปัจจุบัน
จำนวนเล่ม: 1
อนิเมะโทรทัศน์
กำกับโดย: เคอิทาโร่ โมโตนากะ
เขียนบทโดย: ทาคามิตสึ โคโนะ
ดนตรีโดย: First Call Music
สตูดิโอ: สตูดิโอเอ-แคท
ถือสิทธิ์โดย: เมเดียลิงก์
เครือข่าย: เอ็มบีเอส, ทีบีเอส, บีเอส-ทีบีเอส
เครือข่ายภาษาไทย: Ani-One Asia, Ani-One Thailand
ฉาย:  6 เมษายน 2024  –  22 มิถุนายน 2024
ตอน: 12 (รายชื่อตอน)
ไฮสปิด เอตัวล์ (อังกฤษ: Highspeed Etoile) เป็นออริจินอลซีรีส์อนิเมะทางโทรทัศน์ของญี่ปุ่นที่ผลิตโดยสตูดิโอเอ-แคท กำกับโดยเคอิทาโระ โมโตนากะ และเขียนโดยทาคามิตสึ โคโนะ ซีรีส์อนิเมะเรื่องนี้ออกแบบตัวละครดั้งเดิมโดยทาคุยะ ฟูจิมะ เดิมเริ่มจากความร่วมมือกับ Japanese Super Formula Championship เนื่องในโอกาสครบรอบ 50 ปี และต่อมายังร่วมมือกับ Tokyo ePrix ของฟอร์มูลาอี และ Japanese Grand Prix ของฟอร์มูลาวันอีกด้วย ซีรีส์นี้ออกอากาศตั้งแต่เดือนเมษายน ถึง มิถุนายน 2024
สื่อ > มังงะ

ซีรีส์มังงะภาคแยกวาดประกอบโดยจิอากิ มิโซโนะ ร่วมกับสนามซูซูกะ ในชื่อ Highspeed Etoile: L'Entrée de Towa et Kanata เริ่มเผยแพร่บนเว็บไซต์ มังงะ ครอส ของอากิตะ โชเต็ง เมื่อวันที่ 23 ตุลาคม 2023 มังงะเรื่องนี้ถูกตีพิมพ์เป็นฉบับรวมเล่ม (ทังโกบง) ในเดือนเมษายน 2024
| # | วันที่ออกจำหน่าย | ISBN |
| --- | --- | --- |
| 1 |  18 เมษายน 2024 | 978-4-253-32075-7 |
สื่อ > อนิเมะ

ออลิจินอลซีรีส์อนิเมะทางโทรทัศน์ได้รับการประกาศเมื่อวันที่ 15 กรกฎาคม 2022 โดยมีทาคุยะ ฟูจิมะเป็นผู้ออกแบบตัวละครดั้งเดิม เป็นแอนิเมชั่นที่สร้างโดยสตูดิโอเอ-แคท กำกับโดยเคอิทาโระ โมโตนากะ และเขียนโดยทาคามิตสึ โคโนะ โดยมี First Call Music แต่งเพลง และยาสุโนริ เอบินะเป็นผู้กำกับเสียง ซีรีส์นี้ออกอากาศตั้งแต่วันที่ 6 เมษายนถึง 22 มิถุนายน พ.ศ. 2567 บนบล็อกโปรแกรม Animeism บนช่องเอ็มบีเอส, ทีบีเอส และบีเอส-ทีบีเอส เพลงเปิดคือ “ADRENALIZED” ขับร้องโดยนานะ มิซูกิ ในขณะที่เพลงปิดคือ “Fanfare” ขับร้องโดย Scandal เมเดียลิงก์ได้ลิขสิทธิ์เรื่องนี้ในเอเชียใต้ เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และสตรีมบนช่อง YouTube Ani-One Asia
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "ใต้ท้องฟ้าของฟูจิ" Transliteration: "Fuji no Sora no Shita de" (ญี่ปุ่น: 富士の空の下で) | เคอิทาโร่ โมโตนากะ | ทาคามิตสึ โคโนะ | โกอิจิ อิวาฮาตะ | 6 เมษายน 2567 (2567-04-06) |
| 2 | "เดบิวต์" Transliteration: "Debyū!" (ญี่ปุ่น: デビュー！) | เคอิทาโร่ โมโตนากะ | ทาคามิตสึ โคโนะ | โกอิจิ อิวาฮาตะ | 13 เมษายน 2567 (2567-04-13) |
| 3 | "ราชินีจู่โจม" Transliteration: "Joō Shūrai" (ญี่ปุ่น: 女王襲来) | เคอิทาโร่ โมโตนากะ | ทาคามิตสึ โคโนะ | โกอิจิ อิวาฮาตะ | 20 เมษายน 2567 (2567-04-20) |
| 4 | "จอมราชันย์มาเยือน" Transliteration: "Oja Tōrai" (ญี่ปุ่น: 王者到来) | เคอิทาโร่ โมโตนากะ | โดโกะ มาชิดะ | บ็อบ ชิราฮาตะ เคอิทาโร่ โมโตนากะ | 27 เมษายน 2567 (2567-04-27) |
| 5 | "ตั้งใจฟังให้ดี" Transliteration: "Mimi wo Sumasete" (ญี่ปุ่น: 耳を澄ませて) | เคอิทาโร่ โมโตนากะ | ชาโบะ ฮิกุราชิ | เกีย อาซามิยะ | 4 พฤษภาคม 2567 (2567-05-04) |
| 6 | "แบ็คมาร์กเกอร์" Transliteration: "Bakkumākā" (ญี่ปุ่น: バックマーカー) | เคอิทาโร่ โมโตนากะ | โดโกะ มาชิดะ | คัตสึยูกิ โคเดรากะ เคอิทาโร่ โมโตนากะ | 11 พฤษภาคม 2567 (2567-05-11) |
| 7 | "เทพธิดาแห่งโชคลาภ" Transliteration: "Kōun no megami" (ญี่ปุ่น: 幸運の女神) | เคอิทาโร่ โมโตนากะ | ทาคามิตสึ โคโนะ | จุน ทาคาดะ เคอิทาโร่ โมโตนากะ | 18 พฤษภาคม 2567 (2567-05-18) |
| 8 | "การขับของคุณ" Transliteration: "Anata no Hashiri" (ญี่ปุ่น: あなたの走り) | เคอิทาโร่ โมโตนากะ | โคจิโร นากามูระ | คัตสึยูกิ โคเดรากะ, เคอิทาโร่ โมโตนากะ | 25 พฤษภาคม 2567 (2567-05-25) |
| 9 | "ไนท์เรซที่เซี่ยงไฮ้" Transliteration: "Shanhai Naito Rēsu" (ญี่ปุ่น: 上海ナイトレース) | เคอิทาโร่ โมโตนากะ | ทาคามิตสึ โคโนะ | เกีย อาซามิยะ | 1 มิถุนายน 2567 (2567-06-01) |
| 10 | "ปลายทางของความเร็วสูงสุด" Transliteration: "Saisoku no Sono Saki e" (ญี่ปุ่น: 最速のその先へ) | เคอิทาโร่ โมโตนากะ | ทาคาอากิ ซูซูกิ | คัตสึยูกิ โคเดรากะ เคอิทาโร่ โมโตนากะ | 8 มิถุนายน 2567 (2567-06-08) |
| 11 | "ศึกตัดสินกับราชินี"  (ญี่ปุ่น: 女王決戦) | เคอิทาโร่ โมโตนากะ | ทาคามิตสึ โคโนะ | โกอิจิ อิวาฮาตะ | 15 มิถุนายน 2567 (2567-06-15) |
| 12 | "ภาพทิวทัศน์ที่อยู่ปลายทาง" Transliteration: "Sono Saki no Keshiki" (ญี่ปุ่น: その先の景色) | เคอิทาโร่ โมโตนากะ | ทาคามิตสึ โคโนะ | โกอิจิ อิวาฮาตะ | 22 มิถุนายน 2567 (2567-06-22) |
แหล่งข้อมูล

เว็บไซต์ทางการ (ในภาษาญี่ปุ่น)
ไฮสปีด เอตัวล์ (อนิเมะ) ที่เครือข่ายข่าวอนิเมะ
กีฬาแหลมทอง 1973

| --- | --- |

เมืองเจ้าภาพ: สิงคโปร์
ประเทศ:  สิงคโปร์
ประเทศเข้าร่วม: 7 ประเทศ
กีฬา: 16 ชนิดกีฬา
พิธีเปิด: 1 กันยายน 2516 (2516-09-01)
พิธีปิด: 8 กันยายน 2516 (2516-09-08)
ประธานพิธีเปิด: เบนจามิน เชียส์ ประธานาธิบดีสิงคโปร์
ผู้จุดคบเพลิง: C. Kunalan
สนามกีฬาพิธี: สนามกีฬาแห่งชาติสิงคโปร์
← กัวลาลัมเปอร์ 1971กรุงเทพ 1975 →
กีฬาแหลมทอง 1973 ถือได้ว่าเป็นการจัดการแข่งขันกีฬาซีเกมส์ ครั้งที่ 7 โดยมีประเทศสิงคโปร์เป็นเจ้าภาพ ซึ่งจัดการแข่งขันตั้งแต่ 1 ถึง 8 กันยายน พ.ศ. 2516 นี่เป็นครั้งแรกที่สิงคโปร์เป็นเจ้าภาพเกมนี้
สนามแข่งขัน

สนามกีฬาแห่งชาติสิงคโปร์ (สนามกีฬาหลัก)
การแข่งขัน > ชาติที่เข้าร่วม

พม่า
กัมพูชา
ลาว
มาเลเซีย
สิงคโปร์ (เจ้าภาพ)
เวียดนามใต้
ไทย
การแข่งขัน > ชนิดกีฬา

กีฬาทางน้ำ   (รายละเอียด)
กรีฑา  (รายละเอียด)
แบดมินตัน  (รายละเอียด)
บาสเกตบอล  (รายละเอียด)
มวยสากล  (รายละเอียด)
จักรยาน  (รายละเอียด)
ฟุตบอล  (รายละเอียด)
ฮอกกี้  (รายละเอียด)
ยูโด  (รายละเอียด)
เรือใบ  (รายละเอียด)
เซปักตะกร้อ  (รายละเอียด)
ยิงปืน  (รายละเอียด)
เทเบิลเทนนิส  (รายละเอียด)
เทนนิส  (รายละเอียด)
วอลเลย์บอล  (รายละเอียด)
ยกน้ำหนัก  (รายละเอียด)
สรุปเหรียญการแข่งขัน

*  เจ้าภาพ ( สิงคโปร์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย (THA) | 47 | 25 | 27 | 99 |
| 2 |  สิงคโปร์ (SIN)* | 45 | 50 | 45 | 140 |
| 3 |  มาเลเซีย (MAS) | 30 | 35 | 50 | 115 |
| 4 |  พม่า (BIR) | 28 | 24 | 15 | 67 |
| 5 |  สาธารณรัฐเขมร (KHM) | 9 | 12 | 30 | 51 |
| 6 |  เวียดนามใต้ (VNM) | 2 | 13 | 10 | 25 |
| 7 |  ลาว (LAO) | 0 | 5 | 4 | 9 |
| รวม (7 ประเทศ) | รวม (7 ประเทศ) | 161 | 164 | 181 | 506 |
แหล่งที่มา:
กีฬาแหลมทอง 1967

| --- | --- |

เมืองเจ้าภาพ: กรุงเทพมหานคร
ประเทศ:  ไทย
ประเทศเข้าร่วม: 6 ประเทศ
กีฬา: 16 ชนิดกีฬา
พิธีเปิด: 9 ธันวาคม 2510 (2510-12-09)
พิธีปิด: 16 ธันวาคม 2510 (2510-12-16)
ประธานพิธีเปิด: พระบาทสมเด็จพระมหาภูมิพลอดุลยเดชมหาราช บรมนาถบพิตร พระมหากษัตริย์ไทย
สนามกีฬาพิธี: สนามศุภชลาศัย
← กัวลาลัมเปอร์ 1965ย่างกุ้ง 1969 →
กีฬาแหลมทอง 1967 เป็นการจัดการแข่งขันกีฬาซีเกมส์ ครั้งที่ 4 โดยมีกรุงเทพมหานคร เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2510 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศไทย ประเทศที่ได้เหรียญมากที่สุดคือประเทศไทย รองลงมาคือสิงคโปร์ และมาเลเซีย
กีฬาแหลมทองครั้งนี้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงเข้าร่วมในการแข่งขันด้วย โดยวันที่ 16 ธันวาคม พ.ศ. 2510 ทรงรับการทูลเกล้าฯ ถวายเหรียญทองจากการแข่งขันเรือใบประเภทโอเค และเป็นเรือใบที่ทรงต่อเอง ภายหลังคณะรัฐมนตรีจึงมีมติเห็นชอบกำหนดให้วันที่ 16 ธันวาคมของทุกปี เป็นวันกีฬาแห่งชาติ
สนามแข่งขัน

สนามศุภชลาศัย (สนามกีฬาหลัก)
ศูนย์กีฬาหัวหมาก
การแข่งขัน > ชาติที่เข้าร่วม

พม่า
ลาว
มาเลเซีย
สิงคโปร์
เวียดนามใต้
ไทย (เจ้าภาพ)
การแข่งขัน > ชนิดกีฬา

กีฬาทางน้ำ   (รายละเอียด)
กรีฑา  (รายละเอียด)
แบดมินตัน  (รายละเอียด)
บาสเกตบอล  (รายละเอียด)
มวยสากล  (รายละเอียด)
จักรยาน  (รายละเอียด)
ฟุตบอล  (รายละเอียด)
ยูโด  (รายละเอียด)
รักบี้  (รายละเอียด)
ยิงปืน  (รายละเอียด)
เซปักตะกร้อ  (รายละเอียด)
เรือใบ  (รายละเอียด)
เทเบิลเทนนิส  (รายละเอียด)
เทนนิส  (รายละเอียด)
วอลเลย์บอล  (รายละเอียด)
ยกน้ำหนัก  (รายละเอียด)
สรุปเหรียญการแข่งขัน

*  เจ้าภาพ ( ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย (THA)* | 77 | 48 | 47 | 172 |
| 2 |  สิงคโปร์ (SIN) | 28 | 31 | 28 | 87 |
| 3 |  มาเลเซีย (MAS) | 23 | 29 | 43 | 95 |
| 4 |  พม่า (BIR) | 11 | 26 | 32 | 69 |
| 5 |  เวียดนาม (VIE) | 6 | 10 | 17 | 33 |
| 6 |  ลาว (LAO) | 0 | 0 | 3 | 3 |
| รวม (6 ประเทศ) | รวม (6 ประเทศ) | 145 | 144 | 170 | 459 |
แหล่งที่มา:
การออกอากาศ

สถานีโทรทัศน์ไทยทีวีช่อง 4, สถานีวิทยุโทรทัศน์กองทัพบกช่อง 7
เร็ว..แรงทะลุนรก

| เร็ว> .แรงทะลุนรก |
| --- | --- |
โลโก้แฟรนไชส์อย่างเป็นทางการ
สร้างโดย: แกรี สกอตต์ ทอมป์สัน
งานต้นฉบับ: เร็ว...แรงทะลุนรก (2001)
เจ้าของ: ยูนิเวอร์แซลพิคเจอส์
ปี: 2001–ปัจจุบัน
ภาพยนตร์และโทรทัศน์
ภาพยนตร์:  ภาพยนตร์หลัก  (10 เรื่อง; 2001–ปัจจุบัน)  ภาพยนตร์แยก  (1 เรื่อง; 2019) 
ภาพยนตร์สั้น: รายชื่อภาพยนตร์สั้น
ละครโทรทัศน์: รายชื่อรายการโทรทัศน์
การแสดงละคร
ละคร: รายชื่อทัวร์
เกม
วิดีโอเกม: รายชื่อวิดีโอเกม
เสียง
เพลงประกอบ: รายชื่อเพลงประกอบ
เพลงต้นฉบับ: รายชื่อเพลงต้นฉบับ
เบ็ดเตล็ด
ของเล่น: รายชื่อของเล่น
รายชื่อเครื่องเล่นในสวนสนุก
เว็บไซต์ทางการ
เว็บไซต์ทางการ
เร็ว...แรงทะลุนรก (อังกฤษ: Fast & Furious, The Fast and the Furious) เป็นสื่อแฟรนไชส์ที่ศูนย์กลางอยู่ที่ภาพยนตร์ชุดแนวโลดโผน ที่ส่วนใหญ่มักจะเกี่ยวข้องกับ การแข่งรถบนถนนที่ผิดกฏหมาย, โจรกรรม, สายลับและครอบครัว แฟรนไชส์ยังประกอบด้วย ภาพยนตร์สั้น, ละครชุด, การแสดงสด, วิดีโอเกมและเครื่องเล่นในสวนสนุก แฟรนไชส์จัดจำหน่ายโดย ยูนิเวอร์แซลพิคเจอส์
ภาพยนตร์เรื่องแรก ฉายเมื่อปี ค.ศ. 2001 โดยภาพยนตร์สี่เรื่องแรกนั้นเน้นไปที่การแข่งรถบนถนนที่ผิดกฏหมายและจบลงในภาพยนตร์ เร็ว...แรงทะลุนรก 4: ยกทีมซิ่ง แรงทะลุไมล์ (2009) ภาพยนตร์ชุดเปลี่ยนไปสู่การโจรกรรมและสายลับใน เร็ว...แรงทะลุนรก 5 (2011) และตามมาด้วยภาคต่ออีกห้าเรื่อง ภาพยนตร์เรื่องล่าสุด เร็ว...แรงทะลุนรก 10 ฉายในปี ค.ศ. 2023 มีการวางแผนภาพยนตร์เรื่องที่สิบเอ็ดและเรียกภาพยนตร์ชุดหลักรวมกันว่า ตำนานทีมซิ่งมหากาฬ
ยูนิเวอร์แซลขยายภาพยนตร์ชุดโดยการสร้างภาพยนตร์แยกชื่อว่า เร็ว...แรงทะลุนรก ฮ็อบส์ & ชอว์ (2019) ขณะที่ ดรีมเวิร์กส์แอนิเมชัน บริษัทในเครือยูนิเวอร์แซล สร้างแอนิเมชันชุดชื่อว่า เร็ว..แรงทะลุนรก ซิ่งสยบโลก ออกอากาศในโทรทัศน์ผ่านสัญญาณต่อเนื่อง นอกจากนี้ยังมีอัลบั้มรวมเพลงที่ปรากฏอยู่ในภาพยนตร์และภาพยนตร์สั้นสองเรื่องซึ่งมีเนื้อเรื่องเกี่ยวข้องกับภาพยนตร์
ภาพยนตร์ชุดประสบความสำเร็จในเชิงพาณิชย์ เป็นแฟรนไชส์ที่ใหญ่ที่สุดของยูนิเวอร์แซล เป็นภาพยนตร์ชุดที่ทำเงินสูงสุดอันดับที่เจ็ด โดยทำเงินมากกว่า 6 พันล้านดอลลาร์สหรัฐ การตอบรับจากวิจารณ์สำหรับภาพยนตร์สี่เรื่องแรกนั้นมีความหลากหลายจนถึงในแง่ลบ จนกระทั่งภาพยนตร์เรื่องที่ห้าและเรื่องต่อ ๆ มา ได้รับตอบรับที่หลากหลายจนถึงในแง่บวก นอกจากภาพยนตร์แล้ว เร็ว...แรงทะลุนรก ได้รับความสนใจจากสื่ออื่น ๆ ได้แก่ เครื่องเล่นในสวนสนุกที่ ยูนิเวอร์แซลสตูดิโอส์ฮอลลิวูด, การแสดงสด, โฆษณา, วิดีโอเกมและของเล่นจำนวนมาก แฟรนไชส์ถือว่าเป็นแรงขับเคลื่อนที่ทำให้นักแสดงนำ วิน ดีเซลและพอล วอล์กเกอร์ มีชื่อเสียง